**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2019. július 29-ei rendkívüli ülésére)

## TÁRGY: TELEPÜLÉSI ÖNKORMÁNYZATOK SZOCIÁLIS CÉLÚ TÜZELŐANYAG VÁSÁRLÁSÁHOZ KAPCSOLÓDÓ TÁMOGATÁSA PÁLYÁZAT BENYÚJTÁSA

A belügyminiszter pályázatot hirdetett – az államháztartásáért felelős miniszter egyetértésével -a Magyarország 2019. évi központi költségvetésről szóló 2018. évi L. törvény 3. melléklet I.9. pont szerinti A települési önkormányzatok szociális célú tüzelőanyag vásárlásához kapcsolódó támogatás támogatására.

A pályázat az 5 000.- lakosságszámot meg nem haladó település részére a települési önkormányzat szociális célú tűzifavásárlásához vagy szénvásárlásához nyújt támogatást.

Az igényelhető mennyiség az önkormányzat 2018. évi átlagos közfoglalkoztatási létszám adatának, 2017. évi OSAP 1206 aktív korúak ellátásában és a rendszeres gyermekvédelmi ellátásban részesülök száma alapján, illetve a 2019. január 1-ei lakosságszámból a 80 év feletti korcsoportos adatának együttes száma alapján kerül meghatározásra.

Kemény lombos tűzifa igénylése esetén legfeljebb 2 m3/ellátott tűzifa mennyiséget, lágy lombos tűzifa igénylése esetén legfeljebb 3 m3/ellátott tűzifa mennyiséget vagybarnakőszén igénylése esetén legfeljebb 6q/ellátott szén mennyiséget igényelhet az önkormányzat.

**A pályázatok elektronikus rögzítésének határideje:**

* A pályázat elektronikus rögzítésének határideje **2019. augusztus 1.**

**A pályázat papír alapon történő beadásának határideje: 2019. augusztus 2.**

**A támogatás formája:**

* A támogatás vissza nem térítendő támogatás formájában nyújtható.

**Támogatás mértéke:**

Csengőd Község önkormányzata vonatkozásában a Kemény lombos fafajta esetében 17 000 Ft/erdei m3+ÁFA, lágy lombos fafajta esetében 10 500.-Ft/erdei m3+ÁFA, szén esetében 2 500.-Ft/q.

Az önkormányzatnak a támogatáson felül vállalnia kell kemény lombos fafajta esetében 1 000 Ft/erdei m3+ÁFA, lágy lombos fafajta esetében 1 000.-Ft/erdei m3+ÁFA, szén esetében 500.-Ft/q mértékű önrészt.

Minőségi követelmények:

* Tűzifavásárlás esetén a támogatást az önkormányzat ±5% elfogadott tűréshatárú, átlagosan 100 cm hosszú, 5-35 cm átmérőjű tűzifának a megvásárlására fordíthatja.Kemény lombos vastag tűzifa esetében a megvásárolt tűzifa mennyiségének legfeljebb 5%-a lehet a nem kemény lombos fajokból származó fafajta.

A tűzifa, valamint a szén szállításából – ideértve a rászorulókhoz való eljuttatást is – származó költségek a települési önkormányzatot terhelik.

**A pályázat elbírálása:**

A miniszter a benyújtott pályázatokról a rendelkezésre álló előirányzat erejéig, a pályázatok miniszterhez történő beérkezését követő 15 napon belül dönt, de legkésőbb 2019. augusztus 30. napjáig.

A bírálat egyedi felülvizsgálat alapján a támogatás mértékét a megpályázott összeg keretein belül a miniszter állapítja meg, akként hogy a tűzifa igényekből elsődlegesen a 25 m3 alatti mennyiségek, barnakőszén igényekből elsődlegesen a 100 q alatti mennyiségeket kell biztosítani. Az ezt meghaladó mennyiségek esetében, csökkentett, az önkormányzat 2017. évi, OSAP 1206 szerinti adatgyűjtés alapján a rendszeres gyermekvédelmi kedvezményre jogosultak aktív korú lakosságához (18-65 év) viszonyított arányát figyelembe véve kell a rendelkezésre álló előirányzatot felosztani.

**Támogatás felhasználása és elszámolása:**

A megvásárolt tüzelőanyagot a települési önkormányzatnak 2019. február 15-éig kell kiosztania a rászorulók részére, a támogatás teljes összegének pénzügyi felhasználása pedig legkésőbb 2019. március 31-éig történhet meg.

A pályázati igénylőlaphoz szükséges a pályázat benyújtásáról és a saját erő biztosításáról szóló **képviselő-testületi határozat** másolata.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. július 26.**

 **Lajter Ferenc sk.**

 polgármester

**H A T Á R O Z A T- J A V A S L A T**

Csengőd Község Önkormányzatának Képviselő-testülete

1. Magyarország 2019. évi központi költségvetésről szóló 2018. évi L. törvény 3. melléklet I.9. pont szerinti A települési önkormányzatok szociális célú tüzelőanyag vásárlásához kapcsolódó támogatás támogatásként 240 erdei m3 kemény lombos fafajta igénylésérepályázatot nyújt be.
2. kijelenti, hogy
	1. a szociális rászorultságot és a szociális tűzifa 2019. évi igénylésének részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben szabályozza.
	2. a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formájában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosultak, valamint a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermekeket nevelő családok részére a rendelet a támogatás elbírálásánál előnyt biztosít,
	3. háztartásonként legfeljebb 5 m3 tűzifát biztosít a jogosultak részére,
	4. a szociális tűzifában részesülőktől ellenszolgáltatást nem kér.
	5. a szükséges önerőt, 304 800.- Ft-ot biztosítja.
3. felkéri a polgármestert, hogy a 2019. évi költségvetési rendelet módosítását - a fentiek figyelembevételével - terjessze elő.
4. felhatalmazza a Polgármestert a pályázat előkészítésére és beadására, valamint a benyújtáshoz szükséges nyilatkozatok megtételére, dokumentumok aláírására, illetve a pályázathoz kapcsolódó szerződés megkötésére.

**Felelős:** polgármester

**Határidő:** 2019. augusztus 1. 16:00